Diana Aitai
**Diana Aitai** (3. september 1988 Pärnu – 26. jaanuar 2011 Pärnu) oli eesti luuletaja ja esperantist.

Hariduskäik
-----------

Diana koolitee algas 1995. aastal Pärnu Kuninga Tänava Põhikoolis, paralleelselt õppis ta Pärnu Muusikakoolis. Muusikakooli lõpetas ta 2003. aastal klaveri erialal. Põhikooli eripära oli soome keele õpe alates esimesest klassist. Soome keel oli Dianale juba neljas keel lisaks kodus omandatud eesti, vene ja esperanto keele. Isa rääkis Dianaga eesti keeles, ema vene keeles ja omavahel kasutasid vanemad vaid esperanto keelt.

Diana osales kooli võistkonnas mitmel linna- ja üleriigilisel olümpiaadil, kus saavutas korduvalt väga häid tulemusi. Näiteks 2001. aastal pälvis ta esikoha inglise keele olümpiaadil, millele järgnes kutse vastuvõtule Briti Nõukogusse.

2004. aastal alustas Diana õpinguid Pärnu Sütevaka Humanitaargümnaasiumis. Gümnaasiumis lisandusid keeleloetellu prantsuse ja ladina keel. Kui mõned aastad hiljem oli vaja Hispaanias õppimiseks omandada suhteliselt kiiresti hispaania keel, õnnestus seegi Dianal üsna sujuvalt. Gümnaasiumis õppimise ajal käis ta mitmel rahvusvahelisel aineolümpiaadil, kus teenis välja auhinnalisi kohti (IV Rahvusvaheline Lingvistikaolümpiaad 2006 Tartus – pronksmedal, V Rahvusvaheline Lingvistikaolümpiaad 2007 Peterburis Venemaal, 15. Rahvusvaheline Filosoofiaolümpiaad 2007 Antalyas Türgis).

2007. aastal lõpetas ta gümnaasiumi hõbemedaliga ja valiti Pärnu linna aasta õpilaseks.

### Muu tegevus

2002. aastal oli Diana üks kahest Eesti noorest, kes osales New Yorgis ÜRO ja UNICEFi korraldatud ülemaailmsel laste- ja noorsoofoorumil ning seejärel ÜRO Peaassamblee eriistungjärgul. Dianast oli saanud maailmaparandaja, kes pidas õhinal plaani, kuidas elu enda ümber paremaks muuta.

Diana osales B. G. Forseliuse Seltsi tegevuses: oli enne Hispaaniasse minekut 2009. aastal Forseliuse Noorte juhatuse liige ja esines loengutega seltsi suvekoolitustel, näiteks B. G. Forseliuse Seltsi suvekoolis Olustveres 2008. aastal.

Võttis osa mitmest rahvusvahelisest esperantoüritusest, sh ülemaailmsest esperanto kongressist 2008. aastal Rotterdamis ja 2009. aastal Białystokis. Oli UEA individuaalliige.

Hukkumine
---------

Puhkuse ajal 26. jaanuari pärastlõunal 2011 kodulinnas Pärnus jõe ääres jalutades kukkus Diana lume all märkamatuks jäänud kaaneta kanalisatsioonikaevu ja uppus. Diana Aitai on maetud Vana-Pärnu kalmistule.

Filosoofiaolümpiaadil antakse Diana Aitai mälestuseks välja igal aastal temanimelist eriauhinda eelvooru parima essee eest.

Loomingut
---------

Diana Aitai kirjutas luuletusi ja lühemaid proosatekste pseudonüümi *Andeora Astraea* all. Ta oli Eesti Luuleliidu ja Pärnu Luuleklubi liige ning osales nende üritustel.

* Varasem luule (inglise keeles)
* Vana blogi (inglise keeles)
* Uus blogi (eesti ja inglise keeles)

### Raamat

* "Andeora" (ingliskeelne luule) 2015 – ISBN 978-9949-38-552-2

### Artikleid

* Diana Aitai. "Pärnakad osalesid esperantistide kongressil" Pärnu Postimees, 6. august 2008

Viited
------

1. ↑  Eesti Televisiooni saade "Paar" 28.12.2006, 30.12.2006, 4.01.2007
2. ↑  Album Diana
3. ↑
4. ↑  "Rahvusvaheline lingvistikaolümpiaad". Originaali arhiivikoopia seisuga 9. mai 2011. Vaadatud 25. veebruaril 2011.
5. ↑  "Arhiivikoopia". Originaali arhiivikoopia seisuga 18. august 2011. Vaadatud 8. märtsil 2011.`{{netiviide}}`: CS1 hooldus: arhiivikoopia kasutusel pealkirjana (link)
6. ↑  "Arhiivikoopia" (PDF). Originaali (PDF) arhiivikoopia seisuga 17. juuli 2011. Vaadatud 8. märtsil 2011.`{{netiviide}}`: CS1 hooldus: arhiivikoopia kasutusel pealkirjana (link)
7. ↑  "Pärnu linna ametlik koduleht: Aasta õpilane". Originaali arhiivikoopia seisuga 19. detsember 2010. Vaadatud 1. märtsil 2011.
8. ↑  Diana Aitai "CHILDREN's FORUM – lapsi on märgatud", ajakiri "Hea Laps" 7/8 2002 lk. 39
9. ↑  Diana Aitai "Translate Promises Into Action", ajaleht "On The Record For Children" (UN) volume 3, Number 14, May 10 2002
10. ↑  "B. G. Forseliuse Seltsi Suvekool". Originaali arhiivikoopia seisuga 7. veebruar 2012. Vaadatud 8. märtsil 2011.
11. ↑  Suvekooli päevakord[*alaline kõdulink*]
12. ↑  "2013. aasta filosoofia olümpiaadi tulemused". 3. aprill 2013. Vaadatud 4. aprill 2021.

Välislingid
-----------

* Silvi Kanoshina, Pärnu Kuninga põhikooli tüdruk kaitses Ameerikas laste õigusi, Pärnu Postimees, 22. mai 2002
* Silja Joon, Emal ja tütrel on salakeel, mida mõistavad vähesed, Pärnu Postimees, 14. oktoober 2006
* Silja Joon, Üleilmne kongress esperanto sünnilinnas, Pärnu Postimees, 11. august 2009
* Raido Keskküla, Pärnus hukkus kaevu kukkunud noor naine, Pärnu Postimees, 26. jaanuar 2011
* Gerly Kättmann, Mõeldes Dianale, Pärnu Postimees, 28. jaanuar 2011
* Kaarel Tigas, Dianast pidi saama suur ja kuulus inimene, Õhtuleht, 28. jaanuar 2011
* Kaarel Tigas, Kas Diana nägi oma surma ette? Õhtuleht, 3. veebruar 2011
* Kanalisatsioonikaevu kukkunud neiu hukkumise eest ei vastuta keegi, Postimees, 7. september 2011
* EV Valitsuse otsus Eesti Delegatsiooni moodustamiseks ÜRO-sse ja Lastefoorumile (D. Aitai on nimekirjas)
* Rahvusvaheline lingvistikaolümpiaad (D. Aitai pronks 2006)
* Diana Aitai Balti Esperantopäevadel Pärnu ajaloost 2009
* Diana Aitai Ülemaailmsel Esperantokongressil Rotterdamis 2008